తెలంగాణలో మహిళా తహసీల్దార్ దారుణహత్య WATCH LIVE TV
శ్రీలంక క్రికెట్‌లో కుదుపు.. సెలక్టర్లు రాజీనామా
శ్రీలంక క్రికెట్‌లో భారీ కుదుపు.. భారత్ చేతిలో టెస్టు, వన్డే సిరీస్‌ ఓటమికి బాధ్యత వహిస్తూ ఆ జట్టు సెలక్టర్లు మూకుమ్మడిగా
TNN | Updated:
Aug 29, 2017, 07:21PM IST
శ్రీలంక క్రికెట్&zwnj;లో భారీ కుదుపు.. భారత్ చేతిలో టెస్టు, వన్డే సిరీస్&zwnj; ఓటమికి బాధ్యత వహిస్తూ ఆ జట్టు సెలక్టర్లు మూకుమ్మడిగా రాజీనామా చేశారు. మాజీ క్రికెటర్ సనత్ జయసూర్య అధ్యక్షుడిగా ఉన్న సెలక్షన్ కమిటీలో నలుగురు సభ్యులుండగా.. అందరూ తమ రాజీనామా పత్రాన్ని ఆ దేశ క్రీడల మంత్రి దయసిరి జయశేఖరకి మంగళవారం పంపించారు. గత ఆదివారం పల్లెకలె వేదికగా ముగిసిన మూడో వన్డేలో శ్రీలంక జట్టు ఓటమిని జీర్ణించుకోలేక అభిమానులు పెద్ద ఎత్తున స్టేడియంలోనే నిరసన తెలిపి.. మైదానంలోకి వాటర్ బాటిల్స్&zwnj; విసురుతూ మ్యాచ్&zwnj;కి అంతరాయం కలిగించిన విషయం తెలిసిందే.
అంతకముందు తొలి వన్డే సమయంలో కూడా శ్రీలంక క్రికెటర్లు ప్రయాణిస్తున్న బస్సును అభిమానులు అడ్డుకుని నిరసన తెలిపారు. ఈ చర్యలు ఆటగాళ్ల భద్రతని ప్రశ్నించే విధంగా ఉందని లంక బోర్డు భద్రతపై హామీ ఇవ్వాలంటూ ఐసీసీ కూడా ఘాటుగా లేఖ రాసింది. సుదీర్ఘ సిరీస్&zwnj; మొదట్లోనే మూడు టెస్టుల్లో క్లీన్&zwnj;స్వీప్&zwnj;కి గురైన శ్రీలంక.. ఐదు వన్డేల సిరీస్&zwnj;ను ఇప్పటికే 3-0తో చేజార్చుకుంది. దీంతో ఇంటా.. బయటా శ్రీలంక జట్టు ఆటతీరుపై తీవ్ర విమర్శలు చెలరేగుతున్నాయి. ఈ ఓటములకి నైతిక బాధ్యత వహిస్తూ సెలక్టర్లు తప్పుకున్నారు.